প্র্যাক্টিসে চুম্বন

মিক্সড ডাবলস পার্টনার আজলা টমজানোভিচের সঙ্গে সম্পর্কের কথা স্বীকার করে নিয়েছেন নিক কিরিয়স। বুধবার প্র্যাক্টিসের ফাঁকে তাঁদের দেখা গেল চুম্বনরত অবস্থায়। নিক বলেছেন, ‘‘আজলার সঙ্গে টেনিস উপভোগ করি।’’
ছাদ ঢাকায় তর্কাতর্কি

মেলবোর্নের আকাশে মেঘ জমায় অ্যান্ডি মারে বনাম দাভিদ ফেরের ম্যাচে রড লেভার এরিনা-র ছাদ বন্ধ করা হয়েছিল। যার প্রতিবাদ করে আম্পায়ারের সঙ্গে তর্কে জড়ালেন ফেরের।
কোন্তার কীর্তি

৩৩ বছর পরে প্রথম ব্রিটিশ মহিলা হিসাবে কোনও গ্র্যান্ড স্ল্যামের শেষ চারে উঠলেন ইয়োহানা কোন্তা। তিনি হারিয়েছেন দুরন্ত ফর্মে থাকা চিনের ঝ্যাং সুয়াই’কে।
ব্রেক ডান্সার গেল্‌

নিজস্ব প্রতিবেদন, ২৭ জানুয়ারি: শূন্যে শরীর ছুড়ে তাঁর দুরন্ত শটকে বলা হচ্ছিল, ‘সুপারম্যান শট’। গেল‌্ মঁফিস বুধবার মিয়োস রাওনিচের কাছে হারলেও কোর্টে হাঁটু মুড়ে এমন একটি শট মারলেন, যার নাম ভক্তরা দিলেন ‘ব্রেক ডান্স শট’।